**ΑΝΑΚΟΙΝΩΣΗ**

Οι φοιτητές του τεχνολογικού τομέα και του πανεπιστημιακού τομέα που **ΔΕΝ** επιθυμούν να πραγματοποιήσουν την **εξάμηνη ή δίμηνη** πρακτική άσκηση μέσω του προγράμματος ΕΣΠΑ πρέπει να υποβάλλουν αίτηση για πρακτική άσκηση **έως 29/02/2024** στο [dasta.teiep.gr](http://dasta.teiep.gr/) ακολουθώντας τις παρακάτω οδηγίες:

 Ο φοιτητής μπαίνει στο διαδικτυακό τόπο dasta.teiep.gr και επιλέγει **Δημιουργία Λογαριασμού**. Επιλέγει ένα username και ένα password, τα οποία μπορεί να αλλάξει ο ίδιος οποιαδήποτε στιγμή από το πεδίο «Προφίλ Χρήστη».

Η ενεργοποίηση του λογαριασμού του γίνεται εντός 24 ωρών από τον διαχειριστή του συστήματος.

Μετά την ενεργοποίηση, μπαίνοντας στο Πληροφοριακό σύστημα με τους κωδικούς που έχει επιλέξει, μπορεί να κάνει αίτηση για Πρακτική Άσκηση (υποβολή αίτησης) **(Ε01).**

O φοιτητής συμπληρώνει στο αντίστοιχο πεδίο που εμφανίζεται στο dasta.teiep.gr:
το όνομα χρήστη (username) του φορέα, όπως αυτό φαίνεται στο λογαριασμό του στο σύστημα dasta

 Σε περίπτωση που η επιχείρηση δεν έχει λογαριασμό στο πληροφοριακό σύστημα **dasta.teiep.gr,** οφείλει να δημιουργήσει έναν ακολουθώντας την ίδια διαδικασία που έκανε και ο φοιτητής.

Η επιχείρηση ειδοποιείται μέσω e-email από το πληροφοριακό σύστημα για να αποδεχτεί το φοιτητή (να συμπληρώσει το **Ε03).** *Αυτό γίνεται μόνο μετά την έγκριση της αίτησης Πρακτικής (Ε02).*

Αφού συμπληρωθεί το (Ε03), η τριμελής επιτροπή Πρακτικής Άσκησης του τμήματος εγκρίνει την Πρακτική Άσκηση του φοιτητή και ορίζει τον επόπτη καθηγητή **(Ε04)**.